Photo-Club Esch

De Photo-Club Eschagedroen als „Photo Club Esch“ ënnert der Nummer F9778 am Handelsregëster (lbr.lu); déi gängeg Schreifweis aus de Statute vun 1934 ass allerdéngs weiderhi „Photo-Club Esch“ (mat Bindestréch) ass ee vun den eelste Veräiner zu Lëtzebuerg am Beräich vun der Fotografie. Zënter den Ufanksjore louch de Fokus op der kënschtlerescher, landschaftlecher a sozialer Fotografie vun Esch-Uelzecht, wéi och dem Minett.

 Grënnung 
Déi éischt noweisbar Grënnung vum Photo-Club Esch war den 23. Oktober 1919 zu Esch-UelzechtFür unsere Amateur-Photographen am Escher Tageblatt vum 17. Okt. 1919Vereine: Photo-Club am Escher Tageblatt vum 22. Okt. 1919. Enn Oktober 1919 hat de Veräin schonn iwwer 80 MemberenKleines Feuilleton - Stadtchronik am Escher Tageblatt vum 31. Okt. 1919. 1934 ass de Veräin nach eemol mat offizielle Statuten an der Referenz op dat passend Gesetz zu den ASBLen als offizielle Veräi verankert ginn. Et gëtt allerdéngs och vereenzelt Referenzen an den Archive vum Photo-Club Esch déi op Aktivitéiten aus dem Joer 1890 schléisse loossen, an domat de Veräin zum eelste Fotoclub aus dem Land maache géif.

 Grënnung vun 1890 
miniatur|D'Titelsäit vum Wanterprogramm 1933 bis 1934, déi ënner anerem eng kloer Referenz op déi ursprénglech Grënnung vum Club am Joer 1890 deit.
De Photo-Club Esch ass mat grousser Warscheinlechkeet schonns am Joer 1890 gegrënnt ginn, a wär soumat deen eelsten an éischte Fotoclub deen zu Lëtzebuerg gegrënnt ginn ass. Am Archiv vum Veräi fannen sech nämlech vill verschidde primär Quellen déi dëst beleeën. Och gëtt de Veräin zwee Mol an engem Artikel vum 12. Oktober, 1910 an der Zeitung L'Indépendance luxembourgeoise zitéiert.Photo-Club Luxembourgeois an der L'Indépendance luxembourgeoise vum 12. Okt. 1910 Allerdéngs feelt et u weideren externe Referenze fir dës Suppositioun nach méi ze bestäerken.

Dem Joseph Nicéphore Niépce ass et 1826 zu Chalon-sur-Saône gelongen, déi éischt Foto  ze maachen an och ze fixéieren, soudatt se hautzedaags nach erhale bliwwen ass.

D'Grënnungsjoer 1890 vum Photo-Club Esch gëtt dohier ëmsou méi signifikant, well knapps 64 Joer no der éischter Foto et deemno am Grand-Duché schonns een Zesummeschloss vun Enthusiaste vun der Fotografie ginn hätt. Dëst an enger Zäit wou déi Technik nach zimmlech onbekannt, an de Medium nach als ëmstridde gegollt huet. Zudeem hat Esch-Uelzecht demographesch gesinn éischter eng Aarbechterklass déi dominéiert huet, an déi u sech net direkt déi finanziell Mëttele gehat hätt fir op sou Gidder zeréckgräifen ze kënnen.

 Grënnung vun 1919 
miniatur|Éischt Säit vum Comitésbuch mat dem Bericht vun der Generalversammlung vum 23. Oktober 1919.
De Grënnungskommitee vun 1919 huet sech aus dem President Dr. Emile Schwall, dem Vizepresident Eugène Mousset, dem Generalsekretär Mathias Thill, dem Vizegeneralsekretär François Laurent, M. Schleich, der Joffer Zeimes, an dem V. Loesch zesummegesat.

Um Owend vun der Grënnung ware 77 Memberen ageschriwwen, dovunner 5 Jofferen an 72 Hären. D'Beruffsgruppen hunn sech vun Apdikter, Architekten, Beamten, Dokteren, Gendaarmen, Handwierker, Ingenieuren, Polizisten, Professeren, Schoulmeeschter- a Léierinnen, Studenten a Wierten bis nach aanerer gezunn.

D'MemberenArchive vum Photo-Club Esch déi de Schratt fir d'Grënnung ergraff hate waren:

 Melle Madelaine Kintzelé
 Melle Léonie Kintzelé
 Melle Zeimes
 Mr Aerts
 Mr Aerts
 Melle Clara Lamock (Léierin)
 Melle Virginie Lamock (Léierin)
 Mr Sylvain Cerf
 Mr Mathias Schaaf (Schoulmeeschter)
 Mr Loesch (Schoulmeeschter)
 Mr Klein (Beamten)
 Mr Jean Kieffer (Kleriker)
 Mr Wagner-Niclou (Schoulmeeschter)
 Mr Krein (Wiert)
 Mr Schmarz (Gendaarm)
 Mr Folscheit (Gendaarm)
 Dr Henri Origer
 Dr Bastian
 Mr Meyer
 Mr Laurent
 Mr Flammang
 Dr Emile Schwall
 Mr Hoffmann (Wiert)
 Mr Koetz (Professer)
 Mr Eugène Mousset (Professer)
 Mr Camille Sinner
 Mr Reis (Police Commissaire)
 Mr René Peck
 Mr Dauphin
 Mr Joseph Muller
 Mr Joseph Heiser
 Mr Jean-Pierre Kremer
 Mr Camille Rollinger (Apdikter)
 Mr Max Feyder (Polizist)
 Mr Mathias Thill (Schoulmeeschter)
 Mr Origer (Student)
 Mr Jean-Pierre Musquar
 Mr Troquet
 Mr Albert Offenheim
 Mr Hartert
 Mr Biermann
 Mr Manternach (Professer)
 Mr André Knepper
 Mr Bernard Scheibel (Polizist)
 Mr Chlecq (Gendaarm)
 Mr Biermann II.
 Mr Batty Biewer
 Mr Kettenmeyer
 Mr Marcel Schleich
 Mr Schopen (Ingenieur)
 Mr Roger (Ingenieur)
 Mr Sinnes
 Mr Flammang
 Mr Nilles
 Mr Tony Crolla
 Mr Hammerel
 Mr Wagner (Coiffer)
 Mr André Origer
 Mr Jos (Cresto) Theisen
 Mr Hermann Landerer
 Mr Nigra
 Mr François Kelsen
 Mr Eugène Lemmer
 Mr Albert Thill (Architekt)
 Mr Antoine Caffaro
 Mr Sebasiten Berg
 Mr Muller
 Mr Wagner-Moes (Schoulmeeschter)
 Mr Willems
 Mr René Mattes
 Mr Aprato (Zänndokter)
 Mr Peffer
 Mr Thill (Schoulmeeschter)
 Mr Marcel Muller (Zänndokter)
 Mr Jean-Pierre Walbillig (Zänndokter)
 Mr Lazare Cerf
 Mr Heinz

 Veräinsgrënnung a Form vun enger Association sans but lucratif am Joer 1934 
Opgrond vun der Initiativ vun 30 Memberen, sinn déi éischt Statute vun der Geschicht vum Photo-Club Esch de 26. Abrëll 1934 um Bezierksgeriicht an der Stad Lëtzebuerg deposéiert ginn.

D'Memberen, déi de Schratt fir dës Initiativ ergraff hate, waren:

 François Laurent (Händler)
 Joseph Metz (Ingenieur-Constructeur)
 Louis Ravarani (Wierksaarbechter)
 Jean Schaack (Privatbeamten)
 Paul Schrantz (Wierksbeamten)
 Robert Spoo (Industriellen)
 Joseph Aberfeld (Wierksaarbechter)
 Albert Achen (Chef Mineur)
 Pierre Clees (Wierksbeamten)
 Pierre Denter (Gemengebeamten)
 Jean Pierre Fisch (gérant de commerce)
 Isaac Chrétien (constructeur)
 Jean Kirpes (Wierksbeamten)
 François Krebs (Auermécher-Bijoutier)
 Paul Laurent (Industriellen)
 René Lemmer (Auermécher)
 Louis Marnach (Installateur)
 Lucien Metz (Auermécher)
 Bernard Nicolay (Wiert)
 Marcel Palgen (Wierksbeamten)
 Michel Schroeder (Wiert)
 Joseph Theisen (Zänndokter)
 Joseph Thill (Maître-plafonneur)
 Mathias Thill (Schoulmeeschter)
 Joseph Walentiny (Architekt)
 Alfred Blödtner (Schweesser)
 Rodolphe Kaiser (Auermécher)
 Pierre Kremer (Huttmaacher)
 Jean-Baptiste List (Auermécher-Bijoutier)
 Oscar Pfaff (Dréier)

Zu de méi faméise Memberen vun dëser Initiativ gehéieren de Robert Spoo, Industriellen an Enkel vum Caspar Mathias SpooStammbam vum Robert Spoo (luxroots.com a.s.b.l.), an de Joseph Nicolas TheisenStammbam vum Joseph Nicolas Theisen (luxroots.com a.s.b.l.), Zänndokter a Bouf vum Grënner vun der Escher Bibliothéik, dem Jean-Pierre Theisen.

 Veräinslokal 
D'Veräinslokal vum Photo-Club Esch huet an der iwwer honnertjäreger Geschicht e puermol gewiesselt. Zënter 1995 ass dem Veräin säin Doheem op der Resistenzplaz ënner der Brillschoul.

miniatur|riets|Entréeë vum Veräinslokal vum Photo-Club Esch op der Resistenzplaz / Brillplaz an der Brillschoul zu Esch-Uelzecht. D'Haaptentrée ass déi riets.

+ Plaze vum Veräinslokal Period  Plaz 1920 - 1963  Brillschoul 1963 - 1981  Dellhéicht-Schoul 1981 - 1984  Ale Lycée 1984 - 1995  65, Zénon Bernard Strooss 1995 - hautzedags  Brillschoul

 Bekannt Memberen 
Zu de méi bekannte Memberen vum Photo-Club Esch zielen:

 Yvo (Yves) Bassi
 Marcel Braun
 Jan Guth
 Richard Kmiotek
 Jean-Jacques Lucas
 Eugène Mousset
 Joseph, genannt Jupp / Jos, Rinaldi
 Frank Schroeder
 Robert Spoo
 Norbert Theis

 Yves Bassi 
Fir d'Commemoratioun vum 10. Doudesdag vum Edward Steichen, huet d'Gemeng Réiser ee Concours mam Titel « Concours de photographie Edward Steichen » an dem Thema « Le Roeserbann, Land und Leben » ausgeschriwwen. 1983 huet den Yves Bassi den 1. Präis gewonnen. Den 3. an och de spezielle Präis sinn u Membere vum Photo-Club Esch gaangen.

Den Yves Bassi, genannt Bassi, war véier joerzéngtelaang Member vum Comité vum Photo-Club Esch, wéi och laangjärege Vize-President a Keessjee.

Eng besonnesch Kooperatioun gouf et tëschent dem Yves Bassi, dem Marcel Braun, an dem Jupp Rinaldi fir de Projet « Rêves et Cauchemars ». Déi dräi Fotografen hunn een dokumentarfotografesche Projet iwwert an zu Doel realiséiert, an de Photo-Club Esch soumat eemol méi op eng international Bün gehuewen.

 Norbert Theis 
Dem Norbert Theis seng Kollektioun vun iwwert 1.500 Fotoapparaten an Accessoiren (Mëtt 19. Joerhonnert bis an d'spéit 20. Joerhonnert) sinn zum groussen Deel zanter 1992 am Bestand vum Centre national de l'audiovisuel (CNA). Vereenzelt Apparate vun der Kollektioun sinn nach am Besëtz vun dem Photo-Club Esch, wéi och der Famill.

 Presidenten 

 2019 - aktuell: Jan Guth
 2014 - 2019: Gérard (Jerry) Thiel
 1991 - 2014: Pitt Michl
 1976 - 1991: Richard Kmiotek
 1968 - 1976: René Van Den Bulcke
 1958 - 1968: Pierre Speicher
 1934 - 1958: Dr. Joseph Theisen
 1933 - 1934: François Laurent
 1930 - 1933: Pierre Wagner-Niclou
 1922 - 1930: ? Marx
 1921 - 1922: ? Hoffmann
 1920 - 1921: Dr. Jean-Pierre Waldbillig
 1919 - 1920: Dr. Emile Schwall

 Éirepresidenten 

 Jupp Rinaldi
 Pitt Michl †
 Joseph Brebsom †

 Salon d'auteurs 

De Salon d'auteurs (SA) ass déi alljärlech Ausstellung vun de Membere vum Photo-Club Esch. Den éischte Salon ass 1994 an der Galerie vum Escher Theater ofgehale ginn, an huet zanterdeem den Uert och net méi gewiesselt. Iwwert d'Jore sinn och ëmmer nees national, wéi och international Fotografen invitéiert ginn, wat dem Evenement nach méi Opmierksamkeet am breede Publique bruet huet. Op de Vernissagen eleng, waren alt bis zu iwwert 500 Persoune gezielt ginn, wat de Salon d'auteur zu engem vun de gréissten Evenementer dëser Aart an der Fotografie zu Lëtzebuerg gemaach huet.

Den nationalen Erfolleg ass warscheinlech och op de Kader zeréckzeféieren deen de Salon d'aueurs senge Participanten operleet:

 eng Serie Fotoen déi zesummenhängend ass, a fotografesch kohärent eng Geschicht (visual narrative) erzielt;
 Wierker déi soss nach net verëffentlecht gi sinn;
 Fotoen déi no de Prinzipie vum « fine art printing » musse gedréckt ginn.

D'Installatioune fir d'Wierker auszestelle kënnen sou minimalistesch oder komplex si wéi den Auteur et fir richteg hält, allerdéngs mussen d'Fotoe gedréckt sinn, an net exklusiv digital ausgestallt ginn. Zanter der éischter Iteratioun konnte sou méi wéi 100 verschidde Fotografen hir Wierker der Ëffentlechkeet zougänglech maachen.

 Salon mondial d'art photographique 
De Photo-Club Esch huet weltwäit Unerkennung a Bekanntheet duerch den 1961 lancéierte Salon mondial d'art photographique (SM) kritt. Ee Jury aus nationalen an internationale Memberen huet d'Fotoe jugéiert an déi jeeweileg Laureaten ausgezeechent. An de 50 Joer vun dësem Salon si méi wéi 100.000 Fotoen aus der ganzer Welt op Esch-Uelzecht, geschéckt, evaluéiert, ausgestallt an nees zeréckgeschéckt ginn. 2014 huet de Salon säi 50. Jubiläum gefeiert, a war bis dato och déi leschten Iteratioun vun dësem besonneschen Evenement.

 Périodique 
De Périodique du Photo-Club Esch, oder ofgekierzt de Périodique, ass ee Magazinn dat dräimol d'Joer vum Veräi publizéiert, an och bei bestëmmten Zeitungsbuttiker verkaaft gëtt. De Periodique huet vun 1980 bis 1997 « Bulletin du Photo-Club Esch » geheescht, an huet als ganz einfach, selwer op schwaarz-wäiss gedréckten a gebonne Blieder ugefaangen. Hautzedaags ass et ee vollwäertege Magasinn mat engem Editiorial, enger Säit mat Neiegkeeten an dem aktuellsten Agenda, Virstellung vu Fotografen a Projeten, wéi och weidern Erkläerungen zu bestëmmen Themen.
De Périodique gëtt duerch Reklammen, an de Verkaf op Kioske finanzéiert. De Périodique ass ee feste Bestanddeel vun der méi jonker Geschicht vum Veräin. D'Chef Redaktere ware chronologesch de Gérard (Jerry) Thiel, de Yves Bassi, de Marcel Braun, de Yannick Schiltz, de Marcel Braun an de Frank Schroeder. Ënnert dem Frank Schroeder ass et eng komplett nei Ausriichtung, Form an d'Opdeelung gi fir den Inhalt nach méi iwwersiichtlech, modern an uspriechend ze formuléieren.

 Galerie Permanente d'Art Photographique 

D'Galerie, oder och nach Galerie Permanente d’Art Photographique (GPAP) genannt, am Veräinslokal vum Photo-Club Esch bitt de Memberen, wéi och Invitéen, op méi wéi 25 lafend Meter eng Ausstellungsfläch fir d'Ausstelle vun hire Fotoen an Objeten. Iwwert d'Joren hunn eng sëlleg national, wéi och renomméiert international Fotografen an der hauseegener Galerie ausgestallt.

Eng vun den erfollegräichsten Ausstellunge war « Krich a Fridden: l'ombre de la guerre - la lumière de la paix » am Oktober 2023, déi vum Marcel Braun a Karin Herz initiéiert a koordinéiert ginn ass. D'Fotografen déi zesummen ausgestallt hu waren

 déi international professionell Fotojournaliste Lyam Bourrouilhou (FR), Tyler Hicks (USA) an Evgeniy Maloletka (UA) mat Fotoen aus dem russeschen Ugrëffskrich géint d'Ukrain ;
 d'Membere vum Photo-Club Esch, Marcel Braun mat Fotoe vu Kierfechter a Symboler vun der Erënnerung un den Zweete Weltkrich, an de Jan Guth mat Fotoe vun de Protestaktiounen zu Lëtzebuerg géint de russeschen Ugrëffskrich géint d'Ukrain ;
 déi ukrainesch Fotokënschtlerin Maryna Rozhko mat Portraite vun ukrainesche Refugiéen, allem virop Kanner ;
 an de verstuerwenen Escher Fotograf Jean-Pierre Schmitt mat Fotoen aus dem Zweete Weltkrich vun der Occupatioun zu Esch-Uelzecht.

Sämtlech Donen déi iwwert d'Period vun der Ausstellung gesammelt gi sinn, sinn un d'LUkraine a.s.b.l. gespent ginn.

 Publikatiounen 

 Bicher 

 fotografesch (1995)
 FotografEsch: vun analog 1980 op digital 2020 (2021)

 Periodiquen 

 1980 - 1997: Bulletin du Photo-Club Esch
 1998 - aktuell: Périodique du Photo-Club Esch

 Postkaarten 
Am Kader vum pedagogesche Projet dokumentarESCH si järlech Sette vu Postkaarten iwwer Esch-Uelzecht a Kooperatioun mat der Escher Bibliothéik, dem Lycée Bel-Val, a Graffitie vum Radio Ara verëffentlecht ginn.

 Verschéck m'esch! – fantastESCH (2021)
 Verschéck m'esch! – gigantESCH (2022)
 Verschéck m'esch! – Die Welt steht Kopf! (2023)
 Verschéck m'esch! – liewESCH (2024)
 Verschéck m'esch! – BibliothekarESCH (2024)
 Verschéck m'esch! – mythESCH (2025)

 Broschüren 

 Centenaire (2021)
 Krich a Fridden: l'ombre de la guerre - la lumière de la paix (2023)

 Kuckt och 

 Lëscht vu Fotografen

 Um Spaweck 

   pce.lu - Internetsäit vum Photo-Club Esch

Kategorie:Esch-Uelzecht
Kategorie:Fotografie zu Lëtzebuerg
Kategorie:Kultur zu Lëtzebuerg
Kategorie:ASBLen zu Lëtzebuerg